Amnächstä morge simmer mitem ländy wiiter richtig mbalizi hospital ifisi gfahrä. Womer dete ahcho sind, isch d seri zuefelig vor  de huustüre gstande und mer hend de ländi sicher chöne parkiere. Mer sind sehr härzlich empfange worde. Au all chind hend de plausch gha das mer endlich ahcho sind. So überstellig und ufträjet hani scho lan kei chind me gsee und mer hend grad zerscht chli mitne gspielt. Nachem znachtässe isch de spiliabig ahgseit gsi. Das heisst all missionare hend sich troffe zum mitenand chi spieli machä. Das isch au grad e gueti glägeheit gsii um die lüüt chli kennelehre wo da im spital schaffed. Und mer hend eus so uh  schnell ihgläbt.